Стефан Фурнаджиев
На гости при мама

chitanka.info

Наесен,

когато планината

съблича върховете си,

Габарево потъмнява.

Отивам на гости при мама.

Тя мълчи,

свряла глава в огнището.

Погледът гали огъня.

Става,

шета в къта, тършува.

Поглежда в огнището,

говори на ръжена

с езика на огъня…

Времето се разваля.

Дървата са докарани от Балкана.

Тя се вглежда в мен,

в себе си,

в огнището…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.